الصفحه دى يتيمه, حاول تضيفلها لينك فى صفحات تانيه متعلقه بيها. موسكاتيلى إيطالي مصرى ، كان يعيش في بورسعيد وكان حارس لمرمي النادى المصرى بالأربعينات من القرن 20، اتأسر فى الحرب العالمية الثانية لان مصر كانت تحت السيطرة الإنجليزية وكانت في حرب ضد دول المحور اللي كان منها ايطاليا ولذا تعرض العديد من الرعايا الإيطاليين في مصر للإعتقال في ذلك الوقت. بعد خروجه من الاعتقال، اتجه للتصوير وأسس ستوديو الليدو بجوار مدرسة الليسيه الموجودة فى مدينة بورسعيد، و زوده بأحدث أدوات التصوير اللى احضرها من ايطاليا. وثق موسكاتيللي العدوان الثلاثى علي بورسعيد سنة 1956 مستغل ملامحه الأجنبية اللي مكنته من التصوير داخل المعسكرات الإنجليزية والفرنسية، دون قلق من جانب القوات الاجنبية، وفي الجانب المصري كان "موسكاتيللي البورسعيدي" لاعب النادي المصري المعروف وبالتالي فكان موثوقا به لطرفي المعركة مما أتاح له توثيق الحرب من زوايا مختلفة وخصوصا توثيق الإنتهاكات وجرائم الحرب اللي أرتكبت أثناء المعركة. كثيرين ممن عاصروا موسكاتيللي زى الشاعر كامل عيد يقولون ان الحكومة المصرية قد إستخدمت صوره في تعريف العالم بجرائم العدوان الثلاثي علي مصر وإن صوره كانت من ضمن الملف المصري الذي أرسل للأمم المتحدة وقتها لوقف الحرب على مصر وإرسال قوات دولية لحفظ السلام.